દિનેશ મિશ્ર, નવભારત ટાઇમ્સઃ પાકિસ્તાનમાંથી ફોન કરીને દેશના ચર્ચિત ટીવી શો ‘કૌન બનેગા કરોડપતિ’ના નામ પર લોકોને ઠગવાનો ધંધો ચાલુ થઇ ગયો છે. ચંદૌલી જિલ્લાના ઇમદાદ અલી આ છેતરપિંડીનો ભોગ બન્યા છે. કેબીસીનું નામ લઇને તેમને ફોન કરવામાં આવ્યો હતો. આ સાથે જ તેમનો નંબર પસંદ થયો હોવાનું જણાવીને 3 લાખ રૂપિયા રોકડ સાથે 2 લાખ રૂપિયાનું સોનું જીત્યું હોવાનું કહીને 1.13 લાખ રૂપિયાની છેતરપિંડી થઇ હતી.